《题赵承旨玄真观图次易道韵》
元代·宇文公谅

天庆重归白发年，儒冠便脱卷吟毡。苍龙复佩游三岛，玄鹤还期朝九天。

灵运谁云先作佛，稚川自信后来仙。逍遥今出尘寰外，应笑扬雄尚草玄。

作者简介：湖州吴兴人，字子贞。通经史百氏言。顺帝元统元年进士，授徽州路同知婺源州事。摄会稽县，申明冤滞，所活者众。除国子助教，日与诸生辩析诸经。调应奉翰林文字，历江浙儒学提举。官至佥岭南廉访司事。门人私谥纯节先生。